b'\n_START_ARTICLE_\nStadium Arcadium\n_START_SECTION_\nTausta\n_START_PARAGRAPH_\nYhtyeen l\xc3\xa4hti By the Way -albumin j\xc3\xa4lkeen maailmankiertueelle, joka kesti kaksi vuotta. Yhtye piti vuonna 2003 kiertueella tauon, jonka aikana se nauhoitti 15 uutta kappaletta, joista kaksi julkaistiin yhtyeen Greatest Hits -albumilla. Kiertue jatkui viel\xc3\xa4 vuonna 2004, jolloin yhtye esiintyi Hyde Parkissa kolmena p\xc3\xa4iv\xc3\xa4n\xc3\xa4. Yhtye julkaisi konsertista live-albumin nimelt\xc3\xa4 Live in Hyde Park. Kiertueen j\xc3\xa4lkeen yhtye alkoi suunnitella uutta albumia.\n_START_SECTION_\nLevyn teko\n_START_PARAGRAPH_\nYhtye kokoontui syyskuussa 2004 ja he p\xc3\xa4\xc3\xa4ttiv\xc3\xa4t yritt\xc3\xa4\xc3\xa4 tehd\xc3\xa4 vanhanaikaisen Meet The Beatles! -tyylisen levyn, joka olisi lyhyt ja hunajainen. He suunnittelivat tekev\xc3\xa4ns\xc3\xa4 noin tusinan verran hyvi\xc3\xa4 kappaleita ja sitten \xc3\xa4\xc3\xa4nitt\xc3\xa4\xc3\xa4 ne, mutta mopo karkasi k\xc3\xa4sist\xc3\xa4 ja loppujen lopuksi yhtyeell\xc3\xa4 oli 35 mielest\xc3\xa4\xc3\xa4n hyv\xc3\xa4\xc3\xa4 kappaletta k\xc3\xa4sill\xc3\xa4. Albumi \xc3\xa4\xc3\xa4nitettiin samassa kartanossa kuin vuoden 1991 menestysalbumi Blood Sugar Sex Magik._NEWLINE_Albumista oli alun perin tarkoitus tulla 38 kappaletta sis\xc3\xa4lt\xc3\xa4v\xc3\xa4 trilogia, jonka levyt olisi julkaistu puolen vuoden v\xc3\xa4lein. K\xc3\xa4yty\xc3\xa4\xc3\xa4n l\xc3\xa4pi kappaleet yhtye p\xc3\xa4\xc3\xa4tti luopua ideasta, valita parhaat 28 kappaletta ja koota niist\xc3\xa4 tupla-albumin._NEWLINE_Yhtyeen laulaja Anthony Kiediksen mukaan levyn tekoa edisti se, ett\xc3\xa4 kaikki olivat sit\xc3\xa4 tehdess\xc3\xa4 hyv\xc3\xa4ll\xc3\xa4 miellell\xc3\xa4, j\xc3\xa4senten v\xc3\xa4lit eiv\xc3\xa4t olleet kireit\xc3\xa4 ja he olivat huolettomia, levy\xc3\xa4 teht\xc3\xa4ess\xc3\xa4. Yhtye hy\xc3\xb6dynsi jokaisen idean, mik\xc3\xa4 johti monen kappaleen syntymiseen. Kiedis kuvasi albumia kertomalla, ett\xc3\xa4 osa albumin kappaleista muistuttaa yhtyeen kolmen ensimm\xc3\xa4isen albumin kappaleita. "Albumilla on eritt\xc3\xa4in raskasta funkia. Osa kappaleista on todella likaista funkia". My\xc3\xb6s yhtyeen basisti Flea kertoi levyn teon sujuneen hyvin. H\xc3\xa4n kertoi tunteneensa, ett\xc3\xa4 koko yhtye oli parhaimmillaan levyn teon aikaan. H\xc3\xa4n kertoi my\xc3\xb6s, ett\xc3\xa4 h\xc3\xa4nen mielest\xc3\xa4\xc3\xa4n oli mukavampi tehd\xc3\xa4 t\xc3\xa4t\xc3\xa4 albumia, kuin edellist\xc3\xa4, By The Way:t\xc3\xa4: "Silloin ryhm\xc3\xa4ss\xc3\xa4 oli varmasti enemm\xc3\xa4n kireytt\xc3\xa4, etenkin minun Johnin (Frusciante) v\xc3\xa4lill\xc3\xa4. En tuntenut itse\xc3\xa4ni luovasti mukavaksi, muun yhtyeen kanssa. En tuntenut, ett\xc3\xa4 olisin saanut ilmaista itse\xc3\xa4ni vapaasti. Ne ongelmat oli jo ratkaistu t\xc3\xa4t\xc3\xa4 albumia tehdess\xc3\xa4"_NEWLINE_Yhtye yritti nauhoittaa jokaisen kappaleen yhdell\xc3\xa4 otolla. Ajatuksena ei ollut tehd\xc3\xa4 kappaleista mahdollisimman t\xc3\xa4ydellisi\xc3\xa4 teknologian avulla, vaan s\xc3\xa4ilytt\xc3\xa4\xc3\xa4 yhtyeen luonnollinen ja raaka tunne. Albumi nauhoitettiin yhdess\xc3\xa4 pieness\xc3\xa4 huoneessa, jossa kaikki j\xc3\xa4senet olivat samaan aikaan, jotta albumi saataisiin nauhoitettua siten, ett\xc3\xa4 se kuulostasisi silt\xc3\xa4, ett\xc3\xa4 se olisi nauhoitettu 70-luvulla._NEWLINE_Kappaleella "Warlocks" vierailee Billy Preston soittamassa 1970-luvun funk-klavinettia.\n_START_SECTION_\nJohn Fruscianten kitaransoitto\n_START_PARAGRAPH_\nEdellist\xc3\xa4 studioalbumia, By the Way, oli leimannut John Fruscianten minimalistinen, l\xc3\xa4hes sooloton soitto, mutta nyt h\xc3\xa4n oli kyll\xc3\xa4stynyt jo t\xc3\xa4h\xc3\xa4n ja palasi takaisin sooloiluun. Soitellessaan kitaraa Frusciante kuunteli laulajia, kuten Beyonce, Aaliyah ja Brandy, ja r\xc3\xa4pp\xc3\xa4reit\xc3\xa4 kuten Wu-Tang Clan, Eminem ja Eric B ja Rakim. H\xc3\xa4n muutti rytmisen fraseerauksen ja blues-tyyliset jutut, joita he tekiv\xc3\xa4t, ja k\xc3\xa4\xc3\xa4nsi ne kitaralle, ja lopputulos kuulosti h\xc3\xa4nen omien sanojensa mukaan Jimi Hendrixilt\xc3\xa4._NEWLINE_L\xc3\xa4hes jokainen levyn soolo on improvisoitu._NEWLINE_Levyn aikoihin John Frusciante kuunteli paljon Jimi Hendrixin tuotantoa ja opetteli t\xc3\xa4m\xc3\xa4n sooloja ensimm\xc3\xa4ist\xc3\xa4 kertaa uudelleen sen j\xc3\xa4lkeen, kun h\xc3\xa4n niit\xc3\xa4 nuorempana oli opetellut konemaisesti. T\xc3\xa4ll\xc3\xa4 kertaa h\xc3\xa4nen aloittamansa meditaatio antoi h\xc3\xa4nelle uuden kyvyn kuulla, oppia ja kokea t\xc3\xa4t\xc3\xa4 musiikkia. Suuri osa Hendrixin Electric Ladyland -levy\xc3\xa4 oli kitaristin mukaan h\xc3\xa4nen musiikillinen raamattunsa Stadium Arcadiumia \xc3\xa4\xc3\xa4nitett\xc3\xa4ess\xc3\xa4.'